**11.11.2024 (1).**

**E-pasta nosaukums**

Paziņojums par reorganizāciju līgumpartneriem

**E-pasta teksts**

Nacionālais veselības dienests (turpmāk – NVD) informē, ka, pamatojoties uz Ministru kabineta 2024. gada 28. jūlija rīkojumu Nr.623 “Par Veselības ministrijas padotībā esošās valsts pārvaldes iestādes – Nacionālā veselības dienesta – reorganizāciju”, (turpmāk – Rīkojums), ar 2025. gada 1. janvāri tiek reorganizēts.

 Saskaņā ar Rīkojumu sabiedrība ar ierobežotu atbildību "Latvijas Digitālās veselības centrs" (turpmāk – LDVC) ar 2025. gada 1. janvāri ir NVD tiesību, saistību, finanšu līdzekļu, mantas un lietvedības pārņēmēja attiecībā uz funkciju īstenot e-veselības politiku, un šādiem valsts pārvaldes uzdevumiem:

1) ir valsts informācijas sistēmas "Vienotā veselības nozares elektroniskā informācijas sistēma" (turpmāk - E-veselības sistēma) pārzinis, kā arī veido, uztur un papildina minēto sistēmu;

2) atbilstoši kompetencei nodrošina e-pakalpojumus ārstniecības iestādēm un iedzīvotājiem;

3) atbilstoši kompetencei sadarbojas ar citu valstu iestādēm un starptautiskajām organizācijām un pārstāv valsts intereses starptautiskajās organizācijās un Eiropas Savienības institūcijās, piedalās starptautiskajos sadarbības projektos un citos starptautiskajos pasākumos, kā arī nodrošina informācijas apmaiņu jomā, kas saistīta ar pamatdarbību;

4) nodrošina nacionālā e-veselības kontaktpunkta darbību un funkciju īstenošanu;

5) atbilstoši kompetencei organizē un koordinē datu apmaiņu starp veselības nozares informācijas sistēmām, kā arī ar nacionālā e-veselības kontaktpunkta starpniecību nodrošina datu pārrobežu apmaiņu.

 Līdz ar to turpmāk, sākot ar 2025.gada 1.janvāri, jautājumus, kas ir saistīti ar e-veselības politikas īstenošanu, tajā skaitā, jautājumus, kas skar E-veselības sistēmas darbību, datu apmaiņu starp veselības nozares informācijas sistēmām, kā arī e-pakalpojumu nodrošināšanu ārstniecības personām un iestādēm, risinās LDVC. E-veselības informācijas sistēmas lietotāju atbalsts – atbilžu sniegšana telefoniski un elektroniski par sistēmas darbību, pieejamo funkcionalitāti u.c. jautājumiem, kas lietotājiem radušies sistēmas izmantošanas laikā, arī turpmāk tiks nodrošināts ar ietotāju atbalsta dienesta palīdzību pa tālruni 67803301 un elektroniski atbalsts@eveseliba.gov.lv.

 Papildus NVD norāda, ka starp NVD un ārstniecības iestādēm (tai skaitā ārstu praksēm) noslēgtie līgumi par E-veselības sistēmas lietošanu (tai skaitā līgums par sadarbību vienotās veselības nozares elektroniskās informācijas sistēmas testēšanā un līgums par datu operatora sadarbību vienotās veselības nozares elektroniskās informācijas sistēmas izmantošanā, ja tādi ar ārstniecības iestādi ir noslēgts) būs spēkā arī pēc 2025.gada 1.janvāra un būs saistoši LDVC.